b'\n_START_ARTICLE_\nBalstog\xc4\x97s miesto herbas\n_START_PARAGRAPH_\nBalstog\xc4\x97s miesto herbas (lenk. Herb Bia\xc5\x82egostoku)\xc2\xa0\xe2\x80\x93 Balstog\xc4\x97s miesto herbas, kuris oficialiai prad\xc4\x97tas naudoti nuo 1995\xc2\xa0m. vasario 27 dienos. Pirmasis miesto herbas prad\xc4\x97tas naudoti apie 1692 metus. I\xc5\xa1 prad\xc5\xbei\xc5\xb3 herbe buvo vaizduojamas elnias, v\xc4\x97liau kai miestas atiteko Branicki\xc5\xb3 \xc5\xa1eimai, herbe buvo vaizduojama \xc5\xa1ios \xc5\xa1eimos simbolika. 1809\xc2\xa0m. rugpj\xc5\xab\xc4\x8dio 8 d. Rusijos imperijos caro nurodymu buvo sukurtas dabartin\xc4\x97s simbolikos herbas, tik kuriame baltas erelis buvo be kar\xc5\xabnos.\n_START_SECTION_\nApra\xc5\xa1as\n_START_PARAGRAPH_\nSkydo formos herbas yra padalintas \xc4\xaf dvi dalis. Vir\xc5\xa1utin\xc4\x97je herbo dalyje, raudonos spalvos u\xc5\xbesklandoje vaizduojamas Lenkijos herbas. Apatin\xc4\x97je herbo dalyje, geltonos spalvos u\xc5\xbesklandoje vaizduojamas Lietuvos herbas, kur raitelis yra su m\xc4\x97lynos spalvos \xc5\xa1arvais ir m\xc4\x97lynos spalvos skydu, kuriame vaizduojamas Jogailai\xc4\x8di\xc5\xb3 dvigubas kry\xc5\xbeius.'